OpenLLM-France/wikimedia huggingface dataset:
# Rubén Castillo

Rubén Castillos, més conegut com a Rubén Castillo (Rivera, 10 de setembre de 1922 - Montevideo, 13 de juliol de 2002), va ser un director de teatre, escriptor, crític teatral i fonamentalment comunicador de ràdio i televisió d'Uruguai.

## Biografia

Els seus pares eren mestres d'escola. El 1953 sent estudiant d'arquitectura, entra com a locutor a CX 8 Radio Sarandí de Montevideo. En aquesta emissora al desembre de 1960 inicia la conducció de Discodromo, programa radial innovador que es realitzava sense llibrets i en el qual els oïdors votaven per telèfon o carta diversos temes musicals. L'èxit del programa va fer que el 1962 comencés també a difondre's en televisió, encara que amb format diferent, a través de canal 12.

### Discodromo Show

Discodromo Show, com es deia el programa televisiu, es difonia en els diumenges al migdia, amb una orquestra estable dirigida per Julio Frade. Oferia actuacions en viu tant de músics uruguaians com estrangers. El programa va donar un decisiu recolzament a la música uruguaiana donant difusió a pràcticament tots músics, cantants i grups de música popular i rock de les dècada de 1960 i 1970.
Paral·lelament Castillo va conduir altres programes a Radio Sarandí, com Desfile de popularidad, que diàriament oferia el rànquing dels temes musicals més venuts per les cases de música de Montevideo.
A partir de 1973, el programa va deixar de transmetre's per televisió, i passo a ser emès diàriament en les tardes de Radio Sarandí. El 9 de juliol d'aquest mateix any, utilitzant un poema de García Lorca, Castillo va convocar als seus oïdors a participar d'una manifestació en repudi al cop militar que havia estat donat al seu país.
El 1976, des de Discodromo i al costat d'altres intel·lectuals uruguaians com Amanda Berenguer, María Inés Silva Vila, Carlos Maggi i José Pedro Díaz, impulsà el Club del Libro, que va aconseguir l'edició de desenes d'obres.
El seu estil de fer radi sobri i espontani, es va acompanyar sempre d'una molt estudiada selecció musical. Va guanyar el premi Ariel atorgat pels crítics de ràdio i televisió del seu país i un dels Premis Ondas 1971 instituït per Ràdio Barcelona.
Dins de la seva labor com a director de teatre són destacables les seves versions d'obres d'Arthur Miller, Carlos Gorostiza, Carlos Muñiz, i Milan Kundera.
Publicà el llibre Cuenta nortes, i una infinitat d'articles periodístics sobre teatre, cinema i música.
Va morir a Montevideo el 13 de juliol de 2002.

## Referències

* ↑ Rubén Castillo y Discodromo Show Arxivat 2019-12-05 a Wayback Machine. a emisora delsur.uy
* ↑ los Premios Ondas de RTV, ABC, 22 d'octubre de 1970
* ↑ Querido Ruben Castillo, larepublica.com.uy
# Tin Pan Alley Cats

Tin Pan Alley Cats és un curtmetratge d'animació surrealista de la sèrie Merrie Melodies dirigit per Bob Clampett, produït per Leon Schlesinger Productions, i estrenat el 17 de juliol de 1943 per Warner Bros. Pictures i The Vitaphone Corporation.
La particularitat del curtmetratge és que tots els seus personatges estan basats en la imatge racista que existia als Estats Units d'Amèrica cap als afroamericans. És un dels dibuixos animats més controvertits de Warner Bros, a causa d'això ha estat emès poques vegades per televisió, i mai no ha estat comercialitzat oficialment en cap altre format.
És considerat com una espècie de continuació del reeixit curtmetratge de Clampett Coal Black and de Sebben Dwarfs, estrenat mig any abans. Actualment, pel seu contingut estereotipant dels afroamericans, ambdós títols es troben autocensurats. Una part de la trama del curt està treta d'un curtmetratge anterior, Porky in Wackyland, de qui Tin Pan Alley Cats es considera un remake.
El curt és protagonitzat per un gat que s'assembla a Fats Waller passejant de nit a una ciutat. Es disposa a entrar a un club nocturn quan un predicador de carrer que intenta que canvie d'opinió. Malgrat tot, el gat entra al club on s'ho passa d'allò més bé amb la música fins que entra a una espècie món surrealista similar al del curtmetratge Porky in Wackyland. Quan per fi aconsegueix eixir del món surrealista, abandona corrents el club per unir-se al predicador.

## Referències

* ↑ Lehman, Christopher P. «The Censored 11: “Tin Pan Alley Cats” (1943)». Cartoon Research. [Consulta: 22 març 2020].
# Rottboellia

Rottboellia és un gènere de plantes de la família de les poàcies. És endèmica de l'Àfrica tropical.

## Taxonomia

* Rottboellia campestris Nutt.
* Rottboellia filifolia C. Wright
* Rottboellia impressa Griseb.
* Rottboellia loricata Trin.
* Rottboellia ophiuroides Benth.
* Rottboellia rugosa Nutt.
* Rottboellia thyrsoidea Hack.
* Rottboellia tongcalingii Elmer
* Rottboellia purpurascens
* Rottboellia goalparensis

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. [Consulta: 22 octubre 2014].
# Torre de guaita (desambiguació)

«Torre de guaita» té aquests significats:
* Torre de guaita o torre de sentinella, torre per fer observacions militars.
* Torre de guaita d'incendis, estructura per a l'observació d'incendis forestals.
* La Torre de Guaita, revista dels Testimonis de Jehovà.
# Torre de defensa de Ca n'Amell

La Torre de defensa de Ca n'Amell és un edifici de Sitges (Garraf) declarada Bé Cultural d'Interès Nacional.

## Descripció

A un dels costats de la masia s'alça una torre de defensa medieval, de planta circular. Té la base lleugerament atalussada i actualment la part superior està rebaixada per definir la coberta actual. També hi ha restes medievals en un trencaaigües de la finestra que hi ha sobre la porta principal de la casa.
El conjunt dona sensació de fortalesa, alhora habitatge i element defensiu.

## Referències

* 1 2 «Torre de defensa de Ca n'Amell». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Tokyo Reporter

Tokyo Reporter és un blog de notícies sobre el Japó creat i gestionat per Brett Bull, un migrant estatunidenc que viu al Japó. S'especialitza en notícies que no apareixen a la premsa majoritària, com notícies sobre crims, suïcidis, escàndols de i l'àmbit de la indústria eròtica. Aquestes notícies són majoritàriament traduccions de notícies de premsa setmanal sensacionalista, intentant confirmar aquestes històries contrastant amb fonts com la premsa més coneguda.
B. Bull arribà el 1999 a Tòquio sense saber l'idioma, treballà a la construcció i anà amb els companys de feina a bars d'amfitriones. Allí les converses amb les treballadores es convertiren en entrevistes que escriuria a un lloc web d'un amic, fins que el 2008 creà el lloc web de Tokyo Reporter.
Aquest lloc web es finança per la publicitat eròtica de Universe Club.
La CNN elegí el blog com un dels millors blogs de llengua anglesa escrits des del Japó del 2010.

## Referències

* 1 2 Fifield, Anna «Japan's most salacious crime news — and the American who publishes it». The Washington Post, 23-04-2016 [Consulta: 25 març 2018].
* ↑ Hornyak, Tim «Kabukicho Confidential». FCCJ, 02-05-2015 [Consulta: 25 març 2018]. Arxivat 2018-03-25 a Wayback Machine. «Còpia arxivada». Arxivat de l'original el 2018-03-25. [Consulta: 25 març 2018].
* ↑ Osaki, Tomohiro; Poole, Robert Michael «Japan's best English language blogs of 2010». CNN, 30-12-2010 [Consulta: 25 març 2018].
# Timeu Sacerdot

Timeu Sacerdot és el nom dels següents personatges:
* Tineu Sacerdot I, cònsol el 158
* Tineu Sacerdot II, cònsol el 219
# Txatxalaca pigallada

La txatxalaca pigallada (Ortalis guttata) és una espècie d'ocell de la família dels cràcids (Cracidae) que habita zones de selva i bosc de l'est de Colòmbia, est de l'Equador, est del Perú, nord i est de Bolívia i Brasil amazònic. Ortalis columbiana, Ortalis squamata i Ortalis araucuam s'han considerat sovint subespècies d'Ortalis guttata.
# Txatxalaca escatosa

La txatxalaca escatosa (Ortalis squamata) és una espècie d'ocell de la família dels cràcids (Cracidae) que habita zones forestals del sud-est del Brasil.
# Saint-Pol-de-Léon

Saint-Pol-de-Léon (en bretó Kastell Paol) és un municipi francès, situat a la regió de Bretanya, al departament de Finisterre. L'any 2006 tenia 7.068 habitants. El 2 de desembre de 2008 el consell municipal va aprovar la carta Ya d'ar brezhoneg. A l'inici del curs 2007 el 19,8% dels alumnes del municipi eren matriculats a la primària bilingüe.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 8.347 | 8.044 | 8.044 | 7.462 | 7.261 | 7.121 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1978-2008 | Adrien Kervella | UMP |
| 2008- | Nicolas Floch | |

## Personatges il·lustres

* Naig Rozmor, escriptor en bretó
* Gabriel Milin, escriptor en bretó, nascut al mas de Kermorus, autor de Gwechall-goz.
* Alexis Gourvennec, sindicalista agrari
* Jean de Fontaney (1643-1710) jesuïta, matemàtic, astrònom, missioner a la Xina-

## Referències

* ↑ (francès) Ofis ar Brezhoneg: Enseignement bilingue

## Enllaços externs

* Web oficial
* Oficina de turisme Arxivat 2009-12-14 a Wayback Machine.
* Web parroquial de Saint Pol de Léon Arxivat 2022-03-28 a Wayback Machine.
# Tiofè

El tiofè és un compost heterocíclic que conté quatre àtoms d'hidrogen (H) i un de sofre (S) lligats a quatre àtoms de carboni (C), formant un pentàgon que es pot considerar, per tant, una molècula cíclica. La seva fórmula condensada és C $_4$ H $_4$ S.
El tiofè és un compost similar al pirrole i al furan que tenen com en la seva molècula quatre àtoms de carboni i un heteroàtom, respectivament, l'oxigen (O) i nitrogen (N) en lloc de sofre.

## Propietats químiques

A causa de la seva estructura d'anella tenen un element diferent del carboni (el més comú és l'oxigen, sofre, nitrogen), el tiofè és un compost heterocíclic.
Tenint en compte la seva configuració electrònica, és un compost aromàtic, ja que els electrons que pertanyen al segon enllaç són capaços de desplaçar-se per l'anell. Per aquesta raó, la fórmula estructural del tiofè pot, i sol ser representat per un cercle dins del pentàgon.

## Síntesi

S'obté a partir de la destil·lació fraccionada del quitrà d'hulla, en què es troba en petites concentracions. Es destil·la conjuntament amb el benzè, la qual cosa justifica que el benzè ordinari contingui al voltant d'un 0,5 % de tiofè. Industrialment, se sintetitza fent passar una mescla d'hidrocarburs C4 a través d'un reactor a 600 °C durant un temps curt de contacte (aproximadament 1 minut). També és possible sintetitzar-lo per ciclització de compostos 1,4-dicarbonílics, tot escalfant-los en presència d'un sulfur inorgànic.

## Vegeu també

* Tiolà, semblant al tiofè però sense enllaços dobles

## Referències

* 1 2 «Diccionari de química | TERMCAT». [Consulta: 15 maig 2022].
# Tor tambroides

Tor tambroides és una espècie de peix cipriniforme de la família dels ciprínids.

## Morfologia

Els mascles poden assolir els 100 cm de longitud total.

## Distribució geogràfica

Es troba a Malàisia, Myanmar, Sumatra, Java, Borneo (incloent-hi els rius Chao Phraya, Mekong, Salween i Maeklong).

## Referències

* 1 2 FishBase (anglès)
# Salvador Monmeneu Escrig

Salvador Monmeneu Escrig (València, 4 de març de 1813 - 26 d'octubre de 1886) fou un arquitecte valencià, amb nombroses obres a la ciutat de València i en altres ciutats valencianes.

## Biografia

Fill de l'arquitecte Vicent Monmeneu i nebot del també arquitecte Salvador Escrig. Es graduà el 1836 a la Reial Acadèmia de Sant Carles, i seguí sempre les formes de l'academicisme valencià dins l'estil neoclàssic, sense concessions a innovacions ni a un historicisme excessiu.

## Obres més significatives

* Façana del Palau de Raga (1840)
* Projecte de conversió del Palau de Benicarló en fàbrica tèxtil (1846)
* Casa-Palau de la Reial Mestrança de Cavalleria de València (1850)
* Retaule major de l'església dels Àngels de la Vall d'Uixó (1853)
* Cementiri d'Alzira (1855)
* Façana del carrer Landerer 5, del Teatre Escalante (1856)
* Façana del convent de Santa Clara de València (1861)
* Façana del Palau dels Fernández de Còrdova (1865)
* Palau Roman (1865)
* Cases del carrer Cavallers, 52 (1865)
* Casa Royo (Palau Vallier), a Manises, 7 (1883)

## galeria d'imatges

* Casa-Palau de la Reial Mestrança de Cavalleria de València
* Palau dels Fernández de Còrdova
* Palau de Raga

## Referències

* ↑ Cabrera Sendra, Inés. Arquitectura en Valencia 18331868. De la crisis del Academicismo a los historicismos (Tesi: Doctorat). Universitat Jaume I, 2017-09-29.
* ↑ «CENTRO TEATRAL ESCALANTE» (en castellà). [Consulta: 15 abril 2022].
# Txelnókovo

Txelnókovo (en rus: Челноково) és un poble del krai de Krasnoiarsk, a Rússia, que en el cens del 2010 tenia 412 habitants. Pertany al districte de Beriózovka.

## Referències

* ↑ «Brod». GeoNames. [Consulta: 14 gener 2014].
# Torrent del Prat dels Llitzes

El Torrent del Prat dels Llitzes és un torrent de la capçalera del Riu de Torrentsenta que transcorre íntegrament pel terme municipal de Gòsol, al Berguedà, i que en confluir amb el Torrent de les Abeurades, dona lloc al naixement del Torrent Forcat.

## Xarxa hidrogràfica

Aquest torrent no té cap afluent.

## Enllaços externs

   * Mapa de l'Institut Cartogràfic de Catalunya
   * Taula amb les dades detallades de la xarxa hidrogràfica de l'Aigua de Valls full de càlcul

## Referències

* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Tregurà de Dalt

Tregurà de Dalt és un nucli de població del municipi ripollès de Vilallonga de Ter. Situat a 1.425 m d'altitud, el 1996 tenia 30 habitants.
En el nucli hi ha l'església romànica Sant Julià de Tregurà que venera sant Julià de Toledo.

## Enllaços externs

* Reportatge de Tregurà Televisió del Ripollès

## Referències

* ↑ «Goigs a sant Julià de Tregurà». [Consulta: 2016].
# Tregorès

El tregorès (tregerieg) és un dels quatre dialectes del bretó, propi de la regió de Bro Dreger, al nord-est del domini lingüístic. Juntament amb el leonès i el cornuallès, conforma el bloc dialectal occidental de la llengua.
# San Sadurniño

San Sadurniño és un municipi de la província de la Corunya a Galícia. Pertany a la Comarca de Ferrol. Limita amb Valdoviño i Moeche al nord, As Pontes i A Capela pel sud, Narón i Neda) a l'oest, i Moeche i As Somozas a l'est.
Evolució demogràfica :
| 1900 | 1930 | 1950 | 1981 | 2004 |
| 5.201 | 5.932 | 6.622 | 4.398 | 3.229 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

Bardaos (Santa María) | Ferreira (San Paio) | Igrexafeita (Santa María) | Lamas (San Xiao) | Naraío (Santa María) | San Sadurniño (Santa María) | Santa Mariña do Monte (Santa Mariña)
# Torroja

«Torroja» té aquests significats:
* Toponímia:
** Torroja del Priorat, municipi de la comarca del Priorat
** Caseta del Torroja, mas al municipi de Duesaigües a la comarca del Baix Camp
** Punta de la Torroja, muntanya entre la Sénia (Montsià) i Vall-de-roures (Matarranya)
** Serra de Torroja, serra al municipi de la Granadella a la comarca de les Garrigues
* Biografies:
** Ana Torroja (Madrid, 1959) cantant i compositora espanyola
** Arnau de Torroja (Solsona, ~1122 - Verona, 1184), cavaller de l'orde del Temple
** Guillem de Torroja (? - Tarragona, 1174), bisbe de Barcelona i arquebisbe de Tarragona
** Bernat Torroja i Ortega (Reus, 1817-1908), polític i advocat català
** Eduardo Torroja Miret (Madrid, 1899 - 1961), primer marquès de Torroja
** Ramon Torroja Valls (Barcelona, 1894 - 1960), mestre i pedagog català
** Román Torroja Quinzà (Reus 1852 - l'Havana 1896), militar català
# Sanday

Sanday (Sandaigh en gaèlic) és una illa de les Hèbrides Interiors situada al nord-oest d'Escòcia. Forma part de l'arxipèlag de les Small Isles («illes petites») i depèn de l'illa de Canna, amb la qual queda connectada per bancs de sorra a baixamar i per una passarel·la. Aquesta passarel·la fou renovada el 2006 després que una tempesta l'any abans destruís l'original construïda el 1905. Canna es troba enfront de la costa nord-est de Sanday, i al sud-est, una mica més lluny, l'illa de Rùm.
L'illa posseeix una escola freqüentada pels nens i nenes Canna, que utilitzen la passarel·la per arribar-hi.

## Enllaços externs

* Presentació de Sanday i Canna Arxivat 2006-11-14 a Wayback Machine.
# Saint-Caradec-Trégomel

Saint-Caradec-Trégomel (en bretó Sant-Karadeg-Tregonvael) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 477 habitants.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 270 | 1 222 | - | 1 052 | 1 166 | 1 276 | 1 274 | 1 399 | 1 330 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 320 | 1 320 | 1 366 | 1 332 | 1 383 | 1 428 | 1 492 | 1 484 | 1 572 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 527 | 1 612 | 1 630 | 1 699 | 1 720 | 1 676 | 1 621 | 1 662 | 1 393 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 841 | 796 | 699 | 580 | 509 | 444 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Maryannick Guiguen | |

## Referències

* ↑ http://cassini.ehess.fr/ Població abans del cens de 1962
* ↑ Saint-Caradec-Trégomel al web de l'Insee
# Torxitori I de Zori

Torxitori I de Zori fou el primer jutge de Gallura testimoniat i provat històricament. Es va casar amb Paulesa de Zori. Havia mort el 1113. El va succeir el seu fil Saltar de Lacon-Zori. Va deixar una filla que probablement fou la muller de Constantí II Spanu de Gallura.
El jutjat de Gallura tenia per capital a Civita (Olbia) on a finals del segle xi es va construir la basílica de Sant Simplici.
# Tramonti di Sotto

Tramonti di Sotto (friülà Tramonç Disot) és un municipi italià, dins de la província de Pordenone. L'any 2007 tenia 456 habitants. Limita amb els municipis de Castelnovo del Friuli, Clauzetto, Frisanco, Meduno, Preone (UD), Socchieve (UD), Tramonti di Sopra, Travesio, Verzegnis (UD) i Vito d'Asio.

## Administració

Llista d'alcaldes :
| Període | Identitat | Partit |
| 2008- | Arturo Cappello | Centreesquerra |
# Trampa (laboratori)

Una trampa a un laboratori és el nom genèric d'una peça, estri, muntatge, etc. que serveix per retenir sòlids, líquids o gasos a través d'una conducció.
En general, les trampes estan constituïdes per un flascó de vidre el tap del qual és travessat per un tub que arriba fins al fons del recipient i per on entra un corrent que pot dur les substàncies que cal retenir. El tap té una altra obertura que és la sortida el corrent al qual no poden accedir les substàncies no desitjades. Es pot emprar buit o ple d'una dissolució amb una substància que reacciona amb les que cal retenir. És el mateix sistema que s'empra en el flascó netejador de gasos.

## Referències

* ↑ Alegret, S. Diccionari de l'utillatge químic. Institut d'Estudis Catalans, 1977. ISBN 9788472830134.
Equipament de laboratori de química :
Viccionari
# Saksun

Saksun [ˈsaksʊn] és una petita localitat situada al nord de l'illa de Streymoy, a les illes Fèroe. Forma part del municipi de Sunda. L'1 de gener del 2021 tenia només 10 habitants.

## Geografia

Saksun està situat a la falda del mont Gívrifelli (701 m), a 60 metres d'altitud. Els rius Skipá i Gjógvará flanquegen la localitat pel nord i el sud respectivament. A pocs metres a l'oest hi ha el Pollurin, un petit llac d'aigua salada. Aquest llac abans era una entrada del mar, envoltada d'altes muntanyes, que formava un bon port natural i profund.Tanmateix durant els primers anys del segle xvii, una tempesta en va bloquejar l'entrada amb sorra, i l'antic port es va convertir en una llacuna d'aigua de mar només accessible per a petites embarcacions en marea alta. Aquesta llacuna té 27 metres de fondària i uns 400 de perímetre.

## Història

La localitat apareix en un escrit per primera vegada en el document anomenat Hundabrævið, un codi legal del segle xiv que pretenia regular la tinença de gossos a l'arxipèlag. Sembla que el lloc es va despoblar a l'edat mitjana a causa de la pesta negra. S'explica que només va sobreviure-hi una dona que posteriorment va reclamar tota la terra de Saksun a la reunió del Várting, el parlament local, a Kollafjørður. Se li va concedir justícia amb la condició que trobés un marit. Així ho va fer i va tornar a Saksun casada.
Duvugardur és una granja que hi ha al poble que data d'abans del segle xvii. Encara s'utilitza com a granja i és, a més, una casa-museu on els visitants poden veure el mode de vida feroès de segles enrere. L'església de Saksun va ser construïda el 1858.

## Referències

* ↑ «Statistical Database» (en anglès). Arxivat de l'original el 2020-07-06. [Consulta: 4 agost 2019]. «Base de dades estadística de les Illes Fèroe»
* ↑ «Mapa de les Illes Fèroe» (en danès). Trap Danmark. [Consulta: 7 desembre 2019].
* ↑ «Færøyene» (en norueg). issuu.com, 2016. [Consulta: 7 desembre 2019].
* ↑ «Hvussu gomul er bygdin» (en feroès). Heimabeiti. [Consulta: 7 desembre 2019].
* ↑ Young, G. V. C.. From the Vikings to the Reformation: A Chronicle of the Faroe Islands Up to 1538 (en anglès). Douglas, Illa de Man: Shearwater Press, 1979, p. 54. ISBN 0904980200.
* ↑ «Saksun» (en anglès). faroeislands.dk. [Consulta: 8 desembre 2019].

## Vegeu també

* Llista de municipis de les Illes Fèroe.

## Enllaços externs

* Web de l'ajuntament de Sunda. (feroès) (anglès)
# Turneria

Turneria és un gènere de formigues que pertany a la subfamília Dolichoderinae. Formen petites colònies de menys de 500 formigues obreres i nien en arbres i branques.

## Taxonomia

El gènere Turneria inclou 8 espècies:
* Turneria arbusta Shattuck, 1990
* Turneria bidentata Forel, 1895
* Turneria collina Shattuck, 1990
* Turneria dahlii Forel, 1901
* Turneria frenchi Forel, 1911
* Turneria pacifica Mann, 1919
* Turneria postomma Shattuck, 1990
* Turneria rosschinga Shattuck, 2011

## Referències

* ↑ «BioLib - Turneria». [Consulta: 23 octubre 2023].
# Turnerville

Turnerville és una concentració de població designada pel cens dels Estats Units a l'estat de Wyoming. Segons el cens del 2000 tenia 155 habitants.

## Demografia

Segons el cens del 2000, Turnerville tenia 155 habitants, 46 habitatges, i 40 famílies. La densitat de població era de 14,7 habitants/km².
Dels 46 habitatges en un 43,5% hi vivien nens de menys de 18 anys, en un 80,4% hi vivien parelles casades, en un 2,2% dones solteres, i en un 13% no eren unitats familiars. En el 10,9% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,37 i el nombre mitjà de persones que vivien en cada família era de 3,7.
Per edats la població es repartia de la següent manera: un 39,4% tenia menys de 18 anys, un 5,2% entre 18 i 24, un 23,2% entre 25 i 44, un 15,5% de 45 a 60 i un 16,8% 65 anys o més.
L'edat mediana era de 35 anys. Per cada 100 dones de 18 o més anys hi havia 118,6 homes.
La renda mediana per habitatge era de 52.857 $ i la renda mediana per família de 54.107 $. Els homes tenien una renda mediana de 49.107 $ mentre que les dones 0 $. La renda per capita de la població era de 29.456 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Turnerville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Turnerville». American Fact Finder. Oficina del Cens dels Estats Units, 12-01-2010.